เรื่องร้องเรียน: โรงงานชอบปล่อยกลิ่นควันพิษออกในวันหยุดและตอนกลางคืน เหม็นแสบจมูกมากๆค่ะ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริง เมื่อวันที่ 7 มิถุนายน 2566 เวลาประมาณ 11.30 น. บริเวณบริษัท สุขเกษม เฟาร์ดรี้ จำกัด อาคารเลขที่ 23 ซอยเอกชัย 63 ถนนเอกชัย แขวงคลองบางบอน เขตบางบอน กรุงเทพมหานคร ขณะตรวจสอบไม่พบกลุ่มควันจากการประกอบกิจการ สอบถามเจ้าของโรงงานให้การว่าไม่มีการประกอบกิจการในเวลากลางคืน และทางโรงงานมีการติดตั้งระบบบำบัดกลิ่นและควันแบบ wet scrubber (ระบบบำบัดอากาศแบบเปียก) ร่วมกับระบบไซโคลน เบื้องต้นเจ้าหน้าที่ได้ออกแบบตรวจแนะนำของเจ้าพนักงานฯ ให้ดำเนินการตรวจสอบระบบบำบัดกลิ่นจากการประกอบกิจการ ให้มีประสิทธิภาพสามารถใช้งานได้อย่างสม่ำเสมอ เพื่อไม่ให้รบกวนผู้พักอาศัยบริเวณใกล้เคียง ซึ่งเจ้าหน้าที่จักได้ติดตามตรวจสอบต่อไป
ความเห็นของผู้แจ้ง: จริงๆไม่แน่ใจค่ะว่ามาจากโรงงานไหนกันแน่ แต่บ้านอยู่ในซอย65 เห็นควันมาจากทางหลังบ้าน เลยเดาว่าเป็นซอย63ค่ะ
พื้นที่: แขวงคลองบางบอน เขตบางบอน กรุงเทพมหานคร